לאחרונה פורסמו האשמות חריפות כנגד aish.co.il על אמינות העצומה הקוראת לשחרור גלעד שליט. להלן התייחסות למספר נושאים הקשורים לפרשה.
לקראת חג הפסח בשנה שעברה פנתה הנהלת aish.co.il למשפחת שליט, שישבו בזמנו באוהל המחאה בירושלים, והציעה להם ליזום עצומה הקוראת לממשל האמריקאי להתנות את הסיוע הכלכלי לעזה בשחרור בנם, גלעד שליט. נועם שליט הסכים ליוזמה, קרא את התסריט והצטלם לגרסה העברית והאנגלית של הסרטון שמסביר את מטרת העצומה.
למרות שיתוף הפעולה המלא של שליט, לאחרונה פורסמו באינטרנט ובתקשורת המודפסת האשמות חריפות כנגד aish.co.il על אמינות העצומה.
למרות שכל האמור מטה נשלח אל גופי התקשורת, נתקלנו בחומה בצורה של מגמתיות, שיפוטיות ואג'נדה מוכנה מראש שהותירה אותנו נדהמים עם תחושה ברורה של משחק מכור מראש בו לא ניתן לבלבל אף אחד עם העובדות. מה אפשר לעשות כאשר האדם מולך לא מוכן לשנות את דעתו גם כאשר מוצגות בפניו עובדות המפריכות את טענותיו? איך אפשר לשכנע אדם שטוען בעיניים פקוחות שעכשיו לילה בשעות הצהריים. לדאבוננו, עקב חוסר ההגינות, האדישות לאמת וחוסר הנכונות של התקשורת להעמיד דברים על דיוקם, אנו נאלצים להתייחס למספר נושאים הקשורים לפרשה.
1. מי שלח את המייל?
המייל המקורי שנשלח לרשימת התפוצה של aish.co.il קרא "לשחרר את גלעד – חייבים להתנות את מתן הסיוע לעזה בשחרור גלעד!" (הקליקו כאן כדי לצפות בגרפיקה המקורית שנשלחה) וקישר לעמוד העצומה.
לאחר שליחת המייל המקורי, אדם פרטי שזהותו לא ידועה כתב מייל חדש תחת הכותרת "שינוי גישה מאת אבא של גלעד שליט - נועם שליט". בגוף המייל נכתב בין השאר "מסר אישי מנועם שליט... זאת הפעם הראשונה שאני שולח בקשה כזו כי אני מאמין שהפעם זה יכול לשנות..." ועוד ניסוחים שגורמים לחשוב ששולח המייל הוא נועם שליט בעצמו. בסוף המייל אותו אדם שתל קישורים לעצומה העברית והאנגלית של האתר.
כמובן שנועם שליט לא כתב את המייל, ולא יזם פנייה אישית אל אף אחד במטרה להניעו לחתום על העצומה. את מייל השרשרת שעובר מאדם לאדם התחיל אדם שיתכן והיתה לו כוונה טובה, אך ללא שום קשר לנועם שליט או ל-aish.co.il.
למעשה כל אדם בעל חשבון אי-מייל יכול להתחיל מייל שרשרת כוזב עם קישור לכל אתר שהוא ללא אישור האתר אליו הוא מקשר או האדם שכביכול בשמו הוא כותב. בעבר פורסמו מיילים ויראליים רבים בעלי תוכן שקרי שלא ידוע מי התחיל אותם וזה מה שקרה גם עם המייל שמופץ כיום כביכול בשם נועם שליט.
אין ולא היה ל-aish.co.il שום קשר להפצת המייל השני אליו מתייחסות האשמות בזיוף פניה אישית של נועם שליט.
2. האם מטה השחרור ידע על יוזמת העצומה?
לאחר שהובן שאין קשר בין aish.co.il לבין המייל הכוזב, נטען כי המטה לשחרור גלעד שליט כלל לא ידע על העצומה ומעולם לא שיתף פעולה עם היוזמה.
"אתר aish.co.il יזם לפני כ-4 חודשים עצומה הפונה לממשל האמריקאי, הקוראת לו לפעול למען גלעד שליט ולעכב את מעבר הכספים לרצועה עד שיחול שיפור במצבו של גלעד שליט. הכנת סרטון העצומה והפעלתה נעשתה בידיעת המטה למען שחרור גלעד ונועם שליט והאחרון אף הסכים להצטלם לסרטון המושקע (בשתי שפות) הקורא לחתימה על העצומה."
3. מניפולציה על דברי נועם שליט?
האשמה נוספת וחמורה שהושלכה לפתחנו גורסת כי נועם שליט אמנם הצטלם כשהוא פונה אל הציבור בבקשה לעשות משהו שיעזור לגלעד לחזור הביתה, אך שבין דבריו הושתלו כתוביות הקוראות "עזרו לנו לדרבן את הממשל האמריקאי להתנות את מתן הסיוע לשיקום רצועת עזה בשחרורו של גלעד", כאשר שליט עצמו לא ידע שזו מטרת הצילומים ומעולם לא קישר בין בקשתו לשחרור בנו לבין העצומה הקוראת להתניית הסיוע האמריקאי. ה"ראייה" לכך היתה שבסרטון העצומה הוא לא מדבר על כך מפורשות.
הסרטון המלא, בו נועם שליט מבקש להתנות את הסיוע במילותיו שלו, ובו ניתן לצפות בלינק הזה, נחתך מטעמי עריכה כדי להעביר את המסר בצורה הברורה ביותר. העובדות מדברות בעד עצמן. לא נעשתה שום מניפולציה ועריכה כוזבת במטרה להכניס הקשר חדש לדבריו. הסרטון המלא לא פורסם מטעמי עריכה.
4. האם המטה ונועם שליט היו בקשר עם האתר לאחר הצילומים?
בנוסף לאוסף ההאשמות הנ"ל, נטען אף שמעולם המטה ונועם שליט לא היו בקשר עם האתר ולא שיתפו פעולה עם העצומה. נטען אף שגם אם נועם שליט בזמנו הסכים להצטלם לסרטון, הוא מעולם לא היה בקשר עם האתר ולא נתן את הסכמתו לעצומה.
מעבר לכך שברור על פי האמור בסעיף הקודם ששליט הצטלם לעצומה וידע מה המסר שלה, גם אנשי המטה וגם נועם שליט בעצמו היו בקשר ודיברו אישית עם אנשי הקשר שלהם באתר במשך כמה פעמים מאז יוזמת העצומה. הפעם האחרונה בה היה קשר אישי בין האתר למר שליט ואנשי המטה היה בדצמבר-ינואר 2010, בתקופה בה נתבקשנו על ידי נציגי מטה השחרור לשלוח לחותמי העצומה בקשה להצטרף לצבא החברים של גלעד. אנו התנינו את משלוח הבקשה באישורו המפורש של נועם שליט, והוא אכן התקשר ואישר אישית בשיחת טלפון את משלוח בקשת ההצטרפות לקראת תחילת השנה האזרחית 2010.
באחד המיילים, לדוגמא, לאחר משלוח בקשת ההצטרפות לצבא החברים של גלעד נמסר לנו ש"אכן מספר הנרשמים עולה בקצב מרגש. זה היה שיתוף פעולה מצוין... תודה רבה מכל המטה לכל המעורבים."
ההתכתבות המלאה כמובן שמורה בידי המערכת, ומראה מעבר לכל ספק כי נועם שליט ומטה השחרור היו בקשר לאורך כל הדרך עם האתר לגבי העצומה, הן בקשר אישי-טלפוני והן בתכתובת אלקטרונית ולכן להאשמה כי למטה השחרור ולנועם שליט אין ולא היה קשר לאתר, גם היא בדומה להאשמות הקודמות, חסרת כל שחר.
בסיכומו של דבר, נותרנו עם תחושת ייאוש ורפיון ידיים אל נוכח הקטנוניות הגובלת ברשעות של התקשורת הישראלית, שבשם הרייטינג מוכנה להכפיש ולהתעלם מן העובדות. טוב יהיה אם במקום להתעסק בטפל ובמפריד, תאחד התקשורת הישראלית כוחות עם עם-ישראל ותתעסק במאחד ובחיובי ובנושאים החשובים באמת, שאחד מהם הוא בוודאי קידום שחרורו של גלעד שליט.
יהי רצון שגלעד בן אביבה ישתחרר במהרה משביו וישוב לביתו.
הפיטרון הוא ליהיות מאמין ב-ה" יתברך!!!!ליהות ימני מאמין!!!וללכת בדרך התורה!!!
נו נו נו, כל הסיבות שבעולם לעשות את זה.
אתם דוסים, אתם פוגעים במאמצים לשלום, אתם יוצרים מתח עם האמריקנים, ובקיצור- אתם הורסים לכלי התקשורת הכל. למרות שאני מאוד מעודכנת בחדשות למזלי לא נתקלתי בכל הזבל הזה שהוציאו עליכם. מאמינה לכם בלב שלם וותומכת בכם בכל מאת האחוזים.
ההסבר שלכם בהחלט מספק!
אני כפעילת המטה תמהתי לנוכח ההתנהלות המוזרה של המייל.
על מה ההפתעה?
מה קרה? בישראל 2010 המונהגת ע"י תקשורת אמינה, שמאלנית,חילונית ומיושבת, לא ייתכן שאתר בעל דעות דתיות תוביל מהלך חשוב, חיובי ומוצלח ותזכה לתהילה. ולכן הביקורת והניגוח זהו צעד צפוי, חשוב שכל מי שעוסק בתקשורת יבין את זה. מוכנים אולי לקבל השתתפות ותמיכה בקול שני מהאתר,אבל שaish תוביל מהלך? יש גבול. אם זה לא מגיע ממקור שמאלני עם מימון אירופאי- זה לא כשר! ולעצם העניין- גלעד שליט. נקווה ונתפלל שלמרות מלחמות היהודים תחזור הביתה בריא ושלם בב"א.
מי שם אותנו לשופטים .האם אנו דנים את נועם? האם לא די לו סבל שמתמשך ואין לו סוף תתעוררו עם ישראל .אנחנו חייבים לעשות מעשה.אם מדינת ישראל לא לוקחת אחריות .והעולם מתנער כאילו אנחנו לא קיימים.חייבים לפעול מהר .אנחנו נדרוש זאת במיידי, כי לנו הכח להשפיע ,זה הזמן בדיוק בהדלקת המדורות בלג בעומר אנא העבירו זאת לכל מכריכם בתפילה ובמחאה.
אני חושב שכל מי שעיניו בראשו מבין שהצדק עמכם אנשים יקרים יישר כוח והמשיכו להוסיף אהבה. התקשורת היא עוד סימן לכך שאסור להפסיק לפעול.
ל1 - הצבא לא הפקיר את שליט מעולם!
א. אכן איננו יכולים לדון את משפחת שליט, אך מותך לנו לדון עמהם ואיתם. איננו באים אליהם בטענות על מאמציהם - אך לא תמיד נוכל להסכים לכל מה שהם חושבים - עם כל הקושי הכרוך בכך. ב. למה אתה מסיק שהצבא הפקיר את גלעד? המציאות היא שתנאי המחבלים להחזירו הם מסוכנים מאוד למדינת ישראל - היינו סיכון חיים וודאי למאות רבות של אזרחים נוספים, ולעמידה הכללית של ישראל מול הטרור - ולכך ראשי המדינה והצבא אינם מוכנים (נכון לעכשיו). אפשר לחלוק על שיקול דעתם - אך בוודאי אין לטעון שהם הפקירו את גלעד! להזכירך - באירוע בו נחטף גלעד נהרגו עוד שלשה חיילים - האם לטענתך צה"ל הפקיר אותם ואת משפחותיהם - הרי אנחנו אפילו לא זוכרים את שמותיהם? ג. לגבי היוזמה של aish - היא מבורכת לדעתי (וכמובן חתמתי על העצומה) אף שינני תולה בה תקוות - שכן המדינאים והתקשורת המגבה אותם אינם בעד להחזיר את גלעד בכל מחיר - אלא להחזיר את גלעד רק בסיטואציה של החזרת "שבויים" - היינו רוצחים ומחבלים. כל אפשרות אחרת נדחית על ידי קובעי המדיניות בבוז - וכבר העירו על כך לפני - האם בכל מחיר כולל למשל את כיבוש עזה מחדש? למה "המחיר" צריך להיות תמיד לרעת היהודים? האם את מחיר חטיפתו הנפשעת של גלעד, החזקתו בשבי בבידוד בתנאים המנוגדים לכל אמנה בינ"ל - לא צריכים החמאס ותושבי עזה תומכי החמאס לשלם? הלוואי ואני טועה - ישר כח לaish על הנסיון בכיוון הנכון - והקב"ה יחזק את ידי מגיני ארץ קודשינו וגלעד בתוכם - ויחזירם לביתם בשלום במהרה.
צר לי לשמוע על עזות המצח שיש לאנשים שיכולים לדון אדם כמו נועם,אני אם שכולה אני לא יודעת מה הייתי עושה במקומו, להפך לטעמי הוא סבלני מידי,נותן הזדמניות לרוב,ואין שום התקדמות.יפה נפש בארץ יש לרוב מה שבטוח כל אלה שהאשימו אותו,פשוט לא מבינים מה הוא עובר מה המשפחה הזאת עוברת שליבי יוצא אליה,אני שלחתי שני מיילי'ם לראש הממשלה בנוגע לגלעד שליט,,ולא קיבלתי מענה,לא צריך להרפות ולא לבחול בכלום עד שגלעד ישוב הבייתה.